Bongo Flava
Bongo Flava ni jina badala la muziki wa Hip hop ya Tanzania. Mtindo huu ulianzishwa kwenye miaka ya 1990, hasa ukiwa kama mwigo au utokanaji wa hip hop kutoka Marekani, ikiwa na ongezeko la athira ya muziki wa reggae, R&B, afrobeat, dancehall, na mitindo ya asili ya Kitanzania kama vile taarab na dansi, muunganiko ambao umeunda mtindo wa pekee wa muziki. Mashairi kawaida huwa kwa lugha ya Kiswahili au Kiingereza.
Jinsi Kijana
"Jinsi Kijana" ni jina la wimbo kwenye tepu ya kwanza ya albamu ya "Nini Chanzo" kutoka kwa msanii wa muziki wa hip hop kutoka nchini Tanzania, Juma Nature. Wimbo umetayarishwa na P. Funk ndani ya Bongo Records. Wimbo huu ndio uliomtambulisha Nature kurudi kwake baada ya kupiga kimya kwa muda mrefu karibia mwaka kasoro kidogo. Kipindi hiki Nature alikuwa anaongoza kwa kushirikishwa katika nyimbo za watu. Hasa miaka ya 2000 mwanzoni hadi mwishoni. Lakini muda akawa hajasikika, pindi aliposikika kikatoka kibao hiki.